Lepus saxatilis itu apa sih? Jelaskan dalam bahasa melayu ya

Kelinci Belukar (Tulisan Jawi: کلينچي بلوکر) (Lepus saxatilis) ialah satu spesies arnab yang ditemui di Afrika Selatan, Afrika tengah, dan Namibia. Ia ditemui di kawasan 1 - 2 km atas paras laut. Bulu dorsalnya berwarna kelabu dan hitam, manakala bulu ventralnya putih. Ekornya berwarna hitam putih, manakala bulu pada mukanya lebih cerah ronanya. Kelinci ini mampu membesar hingga panjangnya 45–65 cm, dan beratnya 1.5 - 4.5 kg. Biasanya, yang betina lebih besar daripada yang jantan. Setiap anak kelinci yang baru lahir purata beratnya 115 gram, dan jarang sekali menerima jagaan induk. Kelinci belukar yang dikurung mampu hidup selama enam hingga tujuh tahun, manakala yang liar pula jarang sekali menjangkaui usia setahun. Arnab ini boleh terlepas dari pemangsa dengan tidak berganjak hingga saat terakhir, kemudian cuba berlari secara siku-sika. Bulunya sering dipenuhi kutu dan pinjal.